Χάμφρεϋ ντε Βιέιγ

Ο Χάμφρεϋ ντε Βιέγ, Humphrey de Vieilles (απεβ. π. το 1050) ήταν ο πρώτος κάτοχος τού "μεγάλου τίτλου" τού Μπωμόν-λε-Ροζέ, μίας από τις σημαντικότερες ομάδες κτήσεων στην ανατολική Νορμανδία, και ο ιδρυτής τού Οίκου ντε Μπώμοντ. Ήταν νυμφευμένος με την Αλβρέδα ή Αλμπερέ ντε λα Χαγιέ Ωμπερί.

 Πρώιμη ζωή 
Τα πρώτα χρόνια τής ζωής του και η καταγωγή του αποτελούν αντικείμενο πολλών συζητήσεων. Όπως αναφέρει ο μεταγενέστερος Νορμανδός χρονικογράφος Ρομπέρ ντε Τορινί, ήταν γιος τού Τυρόλντ ντε Ποντ-Ωντεμέρ και εγγονός ενός Τορφ βαρόνου τού Τουρβίλ, από το όνομα τού οποίου προήλθε αυτό τού χωριού Τουρβίλ-συρ-Πον-Ωντεμέρ. Η μητέρα τού Χάμφρεϋ, σύμφωνα με τον Ροβέρτο τού Τορινί, ήταν η Ντουβελίνα, αδελφή τής Γκούνορ, παλλακίδας τού Ριχάρδου Α΄ δούκα τής Νορμανδίας. Έτσι ο Χάμφρεϋ και οι απόγονοί του από το Μπωμόν ήταν συγγενείς των Νορμανδών δουκών, και άλλα μέλη τής πρώιμης Αγγλο-Νορμανδικής αριστοκρατίας κατάγονταν ομοίως από την οικογένεια τής Γκούνορ. Η καταγωγή του παραμένει αμφιλεγόμενη. Όποια και αν είναι η αλήθεια, δεν υπάρχει αμφιβολία, ότι ο Χάμφρεϋ κατάγεται -τουλάχιστον εν μέρει- από σκανδιναβική οικογένεια.

Εκτός από το Μπωμόν-λε-Ροζέ, είχε γαίες διασκορπισμένες σε ολόκληρη τη Νορμανδία, στο Κοτεντέν, στο Ιεμουά, στο Πεΰ ντ'Ωζ, στο Μπας Σεν (Βατεβίλ-λα-Ρυ), στο Εβρεσέν (Νορμανβίλ) και στο Βεξέν τής Νορμανδίας (Μπουάφλ). Αυτές οι γαίες προήλθαν προς όφελος των δουκών Ριχάρδου Β' και Ροβέρτου Β', από κατασχεμένες εκκλησιαστικές γαίες. Η «τιμή» τού Μπωμόν σχηματίστηκε, για παράδειγμα, από τα ερείπια των γαιών τής μονής τού Μπερνέ. Ο ηγούμενος τού Μπερνέ, Ραούλ, γονέας τού Χάμφρεϋ, θα τού εμπιστευόταν μεταξύ 1027 και 1040, μέρος τής κληρονομιάς τού μοναστηριού του. Όπως και άλλοι άρχοντες των αρχών τού 11ου αι., όπως η οικογένεια τού Μπελέμ, αύξησε τη δύναμη τής οικογένειας ανακτώντας ή κερδίζοντας εκκλησιαστικές γαίες. Από την άλλη πλευρά, οι περιουσίες γύρω από το Ποντ-Ωντεμέρ περιήλθαν σε αυτόν μέσω οικογενειακής κληρονομιάς.

Το 1034 «ίδρυσε» (ή, μάλλον, ανακαίνισε) το μοναστήρι στο Πρεώ, λίγα χιλιόμετρα από το Ποντ-Ωντεμέρ, με μοναχούς από το Σαιντ-Βαντρίγ.

Κατείχε επίσης το αβαείο τού Μπερνέ. Αντίθετα, οι κτήσεις γύρω από το Ποντ-Ωντεμέρ προέρχονται από την κληρονομιά των προγόνων του.

Κατά τη διάρκεια τής ανηλικότητας τού δούκα Γουλιέλμου (Α΄) τού Νόθου, ο Ρογήρος Α΄ τού Τόσνυ, κάτοχος τού τίτλου "honneur" τού Κόνς, επιτέθηκε στις κτήσεις τού Χάμφρεϋ. Αλλά γύρω στο 1040, ο γιος τού Χάμφρεϋ, Ρογήρος ντε Μπώμοντ, συνάντησε και νίκησε τον Ρογήρο σε μάχη, κατά την οποία ο Ρογήρος τού Τόσνι σκοτώθηκε.

 Οικογένεια 
Τα γνωστά παιδιά του με τη σύζυγό του Αλβρέδα ή Αλμπερέ ντε λα Χαγιέ ήταν:
 Ροβέρτος ο πρεσβύτερος, δολοφονήθηκε από τον Ρογήρο ντε Κλερ μετά το 1066, και τάφηκε στο αβαείο τού Σαιντ-Πιερ ντε Πρεώ· 
 Ρογήρος ντε Μπώμοντ, γνωστός ως ο Γενειοφόρος (απεβ. 1094), ο οποίος διαδέχθηκε τον πατέρα του.
 Ερρίκος ντε Μπώμοντ, πολέμησε τον Ρογήρο ντε Τόεσνι με τον αδελφό του Ρογήρο, που στάλθηκε από τον πατέρα του το 1040. Vieilles is the name of a former village, now merged with Beaumont-le-Roger
 Ντουνέλμα (ίσως μία παραφθορά του Ντουβελίνα, το όνομα τής γιαγιάς της), αδελφή τού Ρογήρου τού Μπώμοντ, και μητέρα μίας κόρης που ήταν μοναχή στο Σαιντ-Λεζέ ντε Πρεώ

Ένα άλλο πιθανό παιδί:
 Γουλιέλμος ντε Μπώμοντ, μοναχός στο αβαείο τού Σαιν-Πιέρ ντε Πρεώ.

 Σημειώσεις και αναφορές 

 Πηγές 
  Pierre Bauduin, La première Normandie (Xe-XIe siècles), Presses Universitaires de Caen, 2004
  Véronique Gazeau, Monachisme et aristocratie au XIe siècle : l'exemple de la famille de Beaumont, doctoral thesis, Université de Caen, 1986–1987 (dactyl.)
 [S6] G.E. Cokayne; with Vicary Gibbs, H.A. Doubleday, Geoffrey H. White, Duncan Warrand and Lord Howard de Walden, editors, The Complete Peerage of England, Scotland, Ireland, Great Britain and the United Kingdom, Extant, Extinct or Dormant, new ed., 13 volumes in 14 (1910–1959; reprint in 6 volumes, Gloucester, U.K.: Alan Sutton Publishing, 2000), volume VII, page 521. Hereinafter cited as The Complete Peerage.

Κατηγορία:Οίκος ντε Μπώμοντ